पलासिया ब्रिज और महू नाका-मालगंज पुलिया होगी चौड़ी
4 जनवरी को 50 दिन होंगे पूरे, काम
नहीं हुआ तो आईडीए कब्जा वापस लेगा
पहले दिन दो गर्डर चढ़ाईं, रेलवे पोर्शन की पांच गर्डर तैयार
शहर में बन रहे पुल-पुलिया, रेलवे ओवरब्रिज में कुछ और नए पुल का काम भी शुरू हो चुका है, जबकि कुछ का होने वाला है। बीआरटीएस पर बॉटलनेक का हिस्सा पलासिया से शुरू होता है। यहां नगर निगम ने पलासिया पुल को चौड़ा करने का काम शुरू कर दिया है। करीब 50 फीट चौड़े और 25 फीट लंबे इस ब्रिज को 50 फीट और चौड़ा किया जाएगा। यहां का काम मार्च तक पूरा होना है। फाउंडेशन का काम पूरा हो चुका है।
सिटी इंजीनियर हरभजनसिंह ने बताया मेयर और निगमायुक्त के निर्देश पर बीआरटीएस के इस हिस्से में पुल निर्माण शुरू हुआ है। फाउंडेशन वर्क में पिलर खड़े हो चुके हैं और अब स्लैब डालने की तैयारी है। करीब दो करोड़ की लागत वाले इस ब्रिज के बनने से पलासिया थाने तक सड़क खुल जाएगी। इससे खजराना, आनंद बाजार से आने वाले वाहनों को लेफ्ट टर्न की दिक्कत भी खत्म हो जाएगी। इसी तरह दूसरा पुल बनेगा महू नाका से मालगंज के बीच। अभी तरण पुष्कर के पीछे बालदा कॉलोनी के पास छोटी पुलिया है, जिस पर मुश्किल से सिंगल लेन है। जनकार्य समिति प्रभारी शंकर यादव ने बताया हाल ही में हुई एमआईसी ने इसकी मंजूरी दी है। यहां 24 मीटर (करीब 78 फीट) चौड़ा पुल बनेगा। करीब एक करोड़ की लागत से होने वाले इस काम के लिए वर्क ऑर्डर भी जारी किया जा चुका है।
जनवरी से मार्च तक ये पुल भी होंगे पूरे
महापौर मालिनी गौड़ ने बताया कर्बला पुल पर आखिरी काम जारी है। जनवरी में यह पूरा हो जाएगा। इसी तरह जयरामपुर ब्रिज और त्रिवेणी पुल भी मार्च तक ट्रैफिक के लिए पूरी तरह तैयार होंगे।
केसरबाग आरओबी
सुपर कॉरिडोर आरओबी
पलासिया थाने के पास पुल चौड़ा करने का काम किया जा रहा है। फोटो : भास्कर
hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva awa_Deva hin_Deva